Yuana

Yuana (nòmber sientífiko: Iguana) ta un género di lagadishi ku ta pertenesé na e famia yuana (Iguanidae) i ta nativo na áreanan tropikal di Sur Amérika i Amérika Sentral i Karibe.  
 Nòmber i klasifikashon 
E género di yuana a wòrdu promé deskribí dor di e naturalista austriako Josephus Nicolaus Laurenti den su buki Specimen Medicum, Exhibens Synopsin Reptilium Emendatam cum Experimentis circa Venena na 1768. E ta inkluí tres espesie: e yuana bèrdè, ku ta komun rònt Karibe i Amérika Sentral antó popular komo bestia di kas, i e yuana antiano, ku ta endémiko na e islanan chikitu di Karibe i yuana pretu di SabaBreuil, M. et al. (2020), Painted black: Iguana melanoderma (Reptilia, Squamata, Iguanidae) a new melanistic endemic species from Saba and Montserrat islands (Lesser Antilles), ZooKeys volume 926, pages 95–131, ku ta endémiko na e islanan Saba i Montserrat. E último dos espesie ta na peliger di ekstinshon dor di destrukshon di nan habitat.

E palabra "yuana" ta derivá di e forma spañó di e nòmber original di e espesie usa dor di e indjannan Taino "Iwana".Coles, William (2002), Green Iguana, U.S.V.I. Animal Fact Sheet #08, Department of Planning and Natural Resources US Virgin Islands Division of Fish and Wildlife

 Informashon general 
Primeramente, yuana por biba te ku 20 aña. Un yuana adulto tin un koló shinishi bèrdè. Kontrali di esaki, esnan mas yòn tin un koló bèrdè bibu. Un nòmber pa un yu di yuana ta 'shilip' i un yuana bieu yama 'barbachi'. Un otro nòmber pa yuana ta: galiña di palu. Ademas un yuana ta kome solamente blachi/mata i fruta. Banda di esaki, nan gusta sinta den higra di solo pa nan mantené nan kurpa kayente. Bo a yega di tende di 'Yuana Man'? E konosido 'Yuana Man' ta un persona ku ta kana ku algun yuana den Punda. 

 Konsumo 
Karni di yuana ta mashá gustá den Karibe. Sa traha sòpi di yuana, balchi di yuana i ta hasa yuana tambe. Dos lokalidat na Kòrsou ku sigur ta sirbi plato di yuana ta: 'Plaza Bieu' i 'Jaanchies'. 

 Prokreashon 
Tin yuana machu i tin yuana muhé. Un yuana machu por alkansá un altura di mínimo 2 meter. E yuana muhé ta pone webu; e ta pone mas ku 5 webu, antó e ta kai sinta i tapa su webunan ku tera. Esaki ta keda tapá te na momento ku e yuananan chikí sali. 

 Espesie 
E género ta enserá e siguiente espesie, ku e outor i e área di distribushon.
 Nomber Outor Área di distribushon Yuana bèrdè<br/ > (Iguana iguana) Carl Linnaeus, 1758 Antias, Belize, Bolivia, Brasil, Colombia, Costa Rica, Ecuador, El Salvador, Guyana Franses, Grenada, Guadeloupe, Guatemala, Guyana, Honduras, Mexico, Montserrat, Nicaragua, Panama, Paraguai, Peru, Puerto Rico, Sürnam, Trinidad i Tobago, Venezuela, introdusí na Merka den estadonan Florida i Hawaii i na Taiwan  Yuana antiano (Iguana delicatissima) Josephus Nicolaus Laurenti, 1768 Antia Menor Yuana pretu di Saba (Iguana melanoderma) Michel Breuil et al., 2020 Saba i Montserrat

 Uso di e palabra yuana 
Den papiamentu tin varios dicho i proverbio ku ta inkluí e palabra yuana. Ronald Severing a skirbi un poema tokante di yuana, titulá: 'Kuarteto pa yuana'.

Galeria

Category:Animalnan